- Hindi News
- National
- प्रश्नपत्रों में हो रही गलतियां, जोगी छात्र संगठन ने प्रदर्शन कर जताया विरोध
प्रश्नपत्रों में हो रही गलतियां, जोगी छात्र संगठन ने प्रदर्शन कर जताया विरोध
बीएससी पास स्टूडेेंट को एमए करने का मिलेगा मौका: यूनिवर्सिटी द्वारा बीएससी पास छात्रों को एमए की परीक्षा में शामिल नहीं होने व उनके फार्म निरस्त किए जाने का आदेश वापस ले लिया गया है। सरगुजा यूनिवर्सिटी के अध्यक्ष निलेश गुप्ता ने यह जानकारी देते हुए बताया कि इस संबंध में छात्रसंघ व अभाविप द्वारा कुछ दिन पहले कुलसचिव को ज्ञापन सौंपा गया था। कुछ दिन पहले यूनिवर्सिटी द्वारा बीएससी उत्तीर्ण छात्रों द्वारा एमए की परीक्षा के लिए भरे गए फार्म यूजीसी के नियमों का हवाला देकर निरस्त कर िदए गए थे। इससे हजारों छात्र परेशानी मेंे पड़ गए थे। इन छात्रों को फार्म जमा करते वक्त ऐसा कोई नियम नहीं बताया गया था और जब परीक्षा अप्रैल से शुरू होने वाली थी तो उससे पहले फार्म निरस्त कर दिए गए। बहरहाल यूनिवर्सिटी प्रबंधन ने ऐसे छात्रांे को एक और मौका देने का निर्णय लिया है।
भास्कर संवाददाता|अंबिकापुर
सरगुजा यूनिवर्सिटी द्वारा संचालित परीक्षा के प्रश्न पत्रों में लगातार हो रही गलतियों के विरोध में मंगलवार को जोगी छात्र संगठन द्वारा कैंपस में प्रदर्शन किया गया। छात्रों ने नारेबाजी करते हुए यूनिवर्सिटी द्वारा बरती जा रही लापरवाही के प्रति नाराजगी जताई। उन्होंने कुलसचिव को ज्ञापन सौंप दोषियों पर कार्रवाई की मांग की। कुलसचिव ने कहा कि एक-दो दिन में जांच के बाद निर्णय लिया जाएगा। किसी भी छात्र का नुकसान नहीं होगा।
गौरतलब है कि 6 मार्च को सुबह की पाली में आयोजित बीए अंतिम वर्ष कंप्यूटर एप्लीकेशन की परीक्षा मेंे तीन प्रश्न सिलेबस से बाहर से आने के कारण छात्र परेशान रहे। इसकी शिकायत यूनिवर्सिटी प्रबंधन से की गई थी। इसी दिन तीसरी पाली में आयोजित बीकाम प्रथम वर्ष की परीक्षा में यूनिट दो का प्रश्न गलत छपने की वजह से छात्र वह सवाल सिद्ध नहीं कर पाए। परीक्षा के बाद जब छात्रों ने किताब से प्रश्न को मिलाया तो उनके होश उड़ गए। शिकायत मिलने पर जोगी छात्र संगठन के जिलाध्यक्ष उपेन्द्र पांडेय के नेतृत्व में छात्रों ने यूनिवर्सिटी कैंपस में नारेबाजी कर अपना विरोध जताया। इस बीच कुलसचिव डा. विनोद कुमार एक्का ने आंदोलनकारी छात्रों को अपने चेंबर में बुलाकर उनसे चर्चा की। उन्होंने कहा कि परीक्षा समिति मामले की जांच कर रही है। कुलसचिव के आश्वस्त के बाद छात्रों ने आंदोलन समाप्त कर दिया।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva